**Өз шектеулеріңізді түсіне бастаңыз**

***«Кім жасауға тиісті жақсылықты біле тұра жасамаса, сол күнәлі.»***

***(Жақыптың хаты 4:17)***

Психолог Дебора Ли өзінің «Бәріне ие болу» кітабында инвестициялық кеңесшінің «Жұмыс пен отбасының болғаны жақсы» деген сөзін келтірген еді. Оның айтуынша, барлық ақшаңызды тек бір нәрсеге салғанша, әртүрлі ақша түрлері сияқты әртүрлі заттардың шоғыры болған дұрыс деп санайды. Бұл қауіпсіздік әкеледі. Үлкен сұрақ: «Сіз шынымен барлық нәрсеге ие бола аласыз ба?» Сізге ұнайтын жұмысқа ие болып, сонымен қатар бақытты отбасыға ие болу мүмкін бе? Маңызды, бірақ стрессті, жауапкершілігі үлкен және табысы көп жұмыста істеп, сонымен қатар үнемі балаларыңыздың жанында болатын әке немесе ана бола аласыз ба? Сіз жұмыста жақсы жұмыс істеп, балаңыз алғашқы қадамдарын жасау, немесе алғашқы ойынын ойнау сияқты маңызды нәрселерді істегенде оның жаңында бола аласыз ба? Маңызды жұмыс кездесулерінің қатысушысы болып, сондай-ақ балаңыздың мектебіндегі ерекше күндерінде, мысалы, ата-аналар жиналыстарына қатыса аласыз ба?

Сіз шынымен барлық нәрсеге ие бола аласыз ба? Шешім жасамас бұрын, өз сезімдеріңізді тыңдауға үш минут бөліңізші. Үйдің де, отбасының да міндеттерін жақсы меңгеру – гауһар тас кесуде шебер болу мен жіңішке арқанның үстінде құламай жүру сияқты. Бұл жерде не нәрсеге басымдық беру керектігін білу маңызды. Мен барлығына ие болып, бәрін бір уақытта істеу мүмкін емес деп ойлаймын. Қоғамның, жұмыс орнының және біздің ар-ұжданымыздың бізге жүктейтін шындыққа жанаспайтын үміттерін орындау үшін шынымен бір күнде сағаттар жеткіліксіз, эмоционалдық қуатымыз да жеткіліксіз.

Бұл сіздің өміріңізде, әсіресе ұзақ мерзімді перспективада шынымен маңызды нәрсе туралы қиын таңдау жасау керек дегенді білдіреді. Әрине, жұмыс орнында да, біздің әлеуметтік өмірімізде де қосымша сағаттар мен энергияны қажет ететін ерекше қажеттіліктер әрқашан да болады, бірақ ненің маңызды екенін шешіп, содан кейін сол негізгі мақсаттарға байланысты ұзақ мерзімді шешімдер қабылдау қай жерде «Кешіріңіз, бірақ мен мұны істей алмаймын, ол жаққа бара алмаймын» деп айтуыңызға көмектеседі.